MUNCĂ Ambulanțierii au avut de lucru în cursul nopții trecute, numărul agresiunilor, susținând reprezentanții SAJ Vaslui, fiind peste medie. Salvarea a fost solicitată în 12 cazuri, pentru a prelua victimele bătăilor din diferite zone ale județului. De altfel, mai spun ambulanțierii, numărul total al solicitărilor de noaptea trecută a fost de 68. Au mai avut nevoie de ajutor, dar și transportarea de urgență la spital și alte 6 persoane, care s-au rănit, prin cădere, pe fondul consumului de alcool. De asemenea, au fost aduse la spital în regim de urgență și 4 viitoare mămici. „Un caz mai deosebit a avut loc la Pușcași, de unde a fost preluat un copil de 7 ani, cu arsuri. Ambulanța s-a deplasat la Brădești, unde a avut loc un incediu. Nu au lipsit nici solicitările privind persoane cu afecțiuni cardiace decompensate, colici abdominale. În concluzie, a fost o noapte în care doar numarul agresiunilor a fost peste medie”, au spus reprezentații SJU Vaslui.







